Document ID: 31991D0042

Odločba Komisije
z dne 8. januarja 1991
o določitvi meril za izdelavo načrtov ukrepov ob nepredvidljivih dogodkih za obvladovanje slinavke in parkljevke pri uporabi člena 5 Direktive Sveta 90/423/EGS
(91/42/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/423/EGS z dne 26. junija 1990 o spremembi Direktive 85/511/EGS o uvedbi ukrepov Skupnosti za obvladovanje slinavke in parkljevke, Direktive 64/432/EGS o zdravstvenih problemih živali, ki vplivajo na trgovino z govedom in prašiči znotraj Skupnosti, in Direktive 72/462/EGS o problemih v zvezi z zdravjem in veterinarskimi pregledi pri uvozu goveda in prašičev ter svežega mesa ali mesnih proizvodov iz tretjih držav [1] in zlasti člena 5 Direktive,
ker člen 5(2) Direktive 90/423/EGS določa, da Komisija določi merila za izdelavo nacionalnih načrtov ukrepov ob nepredvidljivih dogodkih;
ker morajo navedena merila zagotavljati, da nacionalni načrti ukrepov ob nepredvidljivih dogodkih, ki jih države članice predložijo Komisiji, omogočijo hitro in učinkovito izkoreninjenje bolezni ob izbruhu slinavke in parkljevke;
ker naj ima Komisija možnost, da po potrebi sprejme pojasnila k zgoraj navedenim merilom;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Za odobritev ukrepov iz člena 5(4) Direktive 90/423/EGS morajo načrti ukrepov ob nepredvidljivih dogodkih, ki jih države članice predložijo Komisiji, ustrezati merilom, določenim v Prilogi.
Člen 2
1. Komisija lahko sprejme priporočila za oblikovanje pojasnil k merilom, določenim v Prilogi.
2. Komisija objavi priporočila iz odstavka 1.
Člen 3
Ta odločba je naslovljena na države članice.
V Bruslju, 8. januarja 1991

Labels: 0
3
5
6